Bigg Boss 13: पारस ने किया शो में गर्ल कंटेस्टेंट भेजने का अनुरोध, बात सुन एक्ट्रेस ने दिया यह करारा जवाब  
पारस ने बिग बॉस से की गर्ल कंटेस्टेंट भेजने की अपील
शहनाज गिल ने पारस को दिया करारा जवाब
'बिग बॉस 13' में बढ़ रही हैं दोनों की नजदीकियां
कलर्स टीवी का धमाकेदार शो 'बिग बॉस 13' (Bigg Boss 13) प्रीमियर के दिन से ही धमाल मचा रहा है. कभी लड़ाईयां तो कभी दोस्ती, 'बिग बॉस 13' के पहले दिन से ही यह सब देखने को मिल रहा है. लेकिन 'बिग बॉस 13' के इस सीजन में एक खास बात भी देखने को मिली, वो है कंटेस्टेंट्स के बीच बढ़ती नजदीकियां. इस बार 'बिग बॉस 13' में पारस छाबड़ा (Paras Chhabra) और पंजाब की कैटरीना कैफ शहनाज गिल (Shehnaaz Gill) में नजदीकियां बढ़ती दिखाई दे रही हैं. इस बात का खुलासा खुद कलर्स टीवी ने अपने ट्विटर हैंडल के जरिए किया है. इनता ही नहीं, पारस शो के दौरान कहते हैं कि बिग बॉस इस बार गर्ल कंटेस्टेंट भेजना, जिसपर उन्हें करारा जवाब मिलता है. 
#ParasChhabra aur #ShehnaazGill aa rahe hai close, kaha jaakar rukegi inki ye friendship ki gaadi?@Vivo_India@BeingSalmanKhan#BiggBoss13#BB13

कलर्स टीवी ने पारस छाबड़ा (Paras Chhabra) और शहनाज गिल  (Shehnaaz Gill) की दोस्ती को लेकर किये ट्वीट में लिखा, "पारस छाबड़ा और शहनाज गिल आ रहे हैं क्लोज, कहां जाकर रुकेगी इनकी यह फ्रेंडशिप की गाड़ी?" इसके अलावा  'बिग बॉस 13' (Bigg Boss 13) के एक वीडियो में पारस छाबड़ा कहते हैं कि शो में अब लड़कियां आनी चाहिए, जिसके जवाब में शहनाज ने कहा कि आपका दिल नहीं भरा. शहनाज की बात सुनकर पारस ने कहा, "आप तोड़ों मेरा दिल." इसके अलावा भी दोनों में काफी क्यूट नोंक-झोंक चली, जिसे देखकर घरवालों को भी काफी हंसी आ रही थी. 'बिग बॉस 13' में पारस और शहनाज का यह वीडियो सोशल मीडिया पर सबका खूब ध्यान खींच रहा है, साथ ही लोग इसपर जमकर अपना रिएक्शन भी दे रहे हैं. 
Ration partners @parasvchhabrra aur @shehnaazgill ke beech ho rahi hai yeh cute nok jhok! Tune in to #BiggBoss13 at 10:30 PM tonight. Anytime on @voot. @Vivo_India @BeingSalmanKhan #BiggBoss #BB13 #SalmanKhan
A post shared by  Colors TV (@colorstv) on Oct 2, 2019 at 4:29am PDT

बता दें कि पारस (Paras Chhabra) और शहनाज  (Shehnaaz Gill) के अलावा 'बिग बॉस 13' (Bigg Boss 13) में सिद्धार्थ और रश्मि देसाई के बीच भी नजदीकियां बढ़ रही हैं. हालांकि, दोनों एक-दूसरे को पहले से जानते हैं और सीरियल 'दिल से दिल तक' में पति पत्नी का भी किरदार निभा चुके हैं. इसके अलावा सिद्धार्थ और रश्मि शो में बेड फ्रेंड्स फॉरएवर भी हैं. लेकिन देखना यह होगा कि रश्मि देसाई और सिद्धार्थ शुक्ला की दोस्ती शो में क्या नया मोड़ लेती है.